stanford-oval/wikipedia huggingface dataset:
ภาวะภูมิคุ้มกันบกพร่องหลายอย่างรวมกันแบบรุนแรง
แหล่งข้อมูลอื่น

Immune Deficiency Foundation
European Society for Immunodeficiencies (ESID)
International Union of Immunological societies (IUIS)
Primary Immunodeficiency Resource Center (Jeffrey Modell Foundation)
International Patient Organisation for Primary Immunodeficiencies (IPOPI)
Resource for Asian Primary Immunodeficiency Diseases เก็บถาวร 2021-06-14 ที่ เวย์แบ็กแมชชีน (RAPID)
UK Primary Immunodeficiency Patient Support Association (UKPIPS - UK Primary Immunodeficiency Patient Support Association)
Primary Immunodeficiency UK เก็บถาวร 2021-03-29 ที่ เวย์แบ็กแมชชีน (UK representative member of IPOPI - PID UK - Primary Immunodeficiency UK)
| --- | --- |
การจำแนกโรค: DICD-10: D81.0-D81.2 ICD-9-CM: 279.2 MeSH: D016511 DiseasesDB: 11978
ทรัพยากรภายนอก: eMedicine: med/2214 Orphanet: 183660
เจ้าจอมมารดากลิ่น ในรัชกาลที่ 4

| เจ้าจอมมารดากลิ่น |
| --- | --- |

เกิด: พ.ศ. 2378
ถึงแก่อสัญกรรม: 13 พฤศจิกายน พ.ศ. 2468 (91 ปี)
บุตร: พระเจ้าบรมวงศ์เธอ กรมพระนเรศรวรฤทธิ์
บิดา: พระยาดำรงราชพลขันธ์ (จุ้ย คชเสนี)
เจ้าจอมมารดากลิ่น หรือเจ้าจอมมารดาซ่อนกลิ่น (บางแห่งสะกดว่า ส้อนกลิ่น) (สกุลเดิม คชเสนี; เกิด: พ.ศ. 2378 — ถึงแก่อสัญกรรม: 13 พฤศจิกายน พ.ศ. 2468) พระสนมเอกในพระบาทสมเด็จพระจอมเกล้าเจ้าอยู่หัว เป็นเจ้าจอมมารดาของพระเจ้าบรมวงศ์เธอ กรมพระนเรศรวรฤทธิ์ ต้นราชสกุลกฤดากร
ประวัติ > พื้นเพเดิม

เจ้าจอมมารดากลิ่น เป็นธิดาพระยาดำรงราชพลขันธ์ (จุ้ย คชเสนี) ขุนนางเชื้อสายมอญ ซึ่งบิดาเป็นบุตรของเจ้าพระยามหาโยธา (ทอเรียะ คชเสนี) ส่วนทวดของเจ้าจอมมารดากลิ่นคือ เจ้าพระยามหาโยธา (เจ่ง คชเสนี) หรือ พระยาเจ่ง อดีตเจ้าเมืองเตรินที่คับข้องใจจากการกดขี่ของพม่าและได้อพยพเข้าพึ่งพระบรมโพธิสมภารกษัตริย์สยาม เป็นต้นสกุลคชเสนี และมีลูกหลานรับราชการสนองพระเดชพระคุณสืบมา โดยตระกูลได้เป็นเจ้าเมืองนครเขื่อนขันธ์ (ปัจจุบันคืออำเภอพระประแดง) เรื่อยมาจนถึงสมัยพระบาทสมเด็จพระจุลจอมเกล้าเจ้าอยู่หัว
ประวัติ > พระสนม

พระยาดำรงราชพลขันธ์ (จุ้ย คชเสนี) ถวายตัวเข้ารับราชการในมาตั้งแต่รัชสมัยพระบาทสมเด็จพระพุทธเลิศหล้านภาลัย จนได้รับบรรดาศักดิ์และเป็นเจ้าเมืองนครเขื่อนขันธ์ ครั้นในรัชสมัยพระบาทสมเด็จพระจอมเกล้าเจ้าอยู่หัว จึงได้ถวายตัวธิดาคือ กลิ่น หรือ ซ่อนกลิ่น เข้ารับราชการฝ่ายใน และได้เป็นเจ้าจอมมารดาในพระเจ้าบรมวงศ์เธอ กรมพระนเรศรวรฤทธิ์ (ประสูติ: 7 พฤษภาคม พ.ศ. 2398 — สิ้นพระชนม์: 10 สิงหาคม พ.ศ. 2468) ต้นราชสกุล “กฤดากร ณ อยุธยา”
แม้ว่าเจ้าจอมมารดากลิ่นจะเป็นพระสนมเอก และไม่ปรากฏหลักฐานเรื่องความสนิทเสน่หากับพระราชสวามีมากนัก แต่จากหลักฐานงานบันทึกของแอนนา ลีโอโนเวนส์ได้กล่าวว่า "เจ้าจอมมารดาซ่อนกลิ่นไม่ใคร่จะเป็นที่โปรดปรานนัก เนื่องจากทรงระแวงญาติพี่น้องที่มีเชื้อสายมอญว่าจะไม่ซื่อสัตย์ภักดีต่อแผ่นดินไทย" ถึงกับเคยลงโทษเจ้าจอมมารดากลิ่น เมื่อครั้งเจ้าจอมมารดากลิ่นทูลขอให้พระเจ้าลูกเธอ พระองค์เจ้ากฤษดาภินิหาร ถวายฎีกาต่อพระบาทสมเด็จพระจอมเกล้าเจ้าอยู่หัวให้ทรงแต่งตั้งพี่ชายของเจ้าจอมมารดากลิ่นเป็นเจ้าเมืองนครเขื่อนขันธ์แทนเจ้าเมืองคนก่อนที่เสียชีวิต ทั้งที่พระเจ้าอยู่หัวทรงแต่งตั้งบุคคลอื่นไปแล้วก่อนหน้า เจ้าจอมมารดากลิ่นจึงถูกระวางโทษด้วยข้อหาบ่อนทำลายพระราชอำนาจด้วยการจำขัง เมื่อแอนนา ลีโอโนเวนส์ทราบเรื่อง เธอจึงไปขอร้องสมเด็จเจ้าพระยาบรมมหาศรีสุริยวงศ์ (ช่วง บุนนาค) ช่วยกราบทูลพระราชทานอภัยโทษแก่เจ้าจอมมารดากลิ่น ซึ่งปรากฏในจดหมายพระราชหัตถเลขาของพระบาทสมเด็จพระจอมเกล้าเจ้าอยู่หัวที่ส่งถึงนางลีโอโนเวนส์ว่า "ป.ล. 2 ฉันขอแจ้งให้เธอทราบว่าฉันได้ให้อภัยโทษแก่ คุณกลิ่น นักเรียนของเธอ ตามคำขอร้องของสมเด็จเจ้าพระยาแล้ว"
ประวัติ > ปัจฉิมวัย

ท่านมีความเคร่งครัดมากในอัตลักษณ์ความเป็นมอญ ซึ่งในวังกรมพระนเรศวรวรฤทธิ์ก็ใช้ภาษามอญ กินอาหารมอญ รวมทั้งกรมพระนเรศร์วรฤทธิ์เองก็ทรงเจาะหูตามธรรมเนียมมอญ กล่าวกันว่าเจ้าจอมมารดากลิ่นได้ไปถวายงานพระบาทสมเด็จพระจอมเกล้าเจ้าอยู่หัวที่พระนครคีรี จังหวัดเพชรบุรี และได้ถ่ายทอดการทำข้าวแช่ซึ่งเป็นอาหารมอญแก่บ่าวไพร่จนแพร่หลายในจังหวัดเพชรบุรีและในราชสำนัก นอกจากนี้เจ้าจอมมารดากลิ่นยังเป็นผู้มีความเมตตา ดังที่สมเด็จพระเจ้าบรมวงศ์เธอ กรมพระยาดำรงราชานุภาพทรงเล่า ความว่า "...เมื่อ พ.ศ. 2466 มารดาของข้าพเจ้าถึงอสัญกรรม วันหนึ่งกรมพระนเรศวรฤทธิ์เสด็จมาเยี่ยมด้วยกันกับเจ้าจอมมารดากลิ่น เมื่อนั่งอยู่ด้วยกันหน้าศพ คุณจอมมารดากลิ่นเห็นข้าพเจ้าเศร้าโศก ท่านสงสารออกปากว่า 'เสด็จต้องเป็นกำพร้า ฉันจะรับเป็นแม่แทนแม่ชุ่มจะโปรดหรือไม่' ข้าพเจ้าได้ฟังท่านแสดงความกรุณาเช่นนั้นจับใจ ก็กราบเรียนในทันทีว่า 'ดี ฉันขอเป็นลูกคุณแม่ต่อไป' แต่วันนั้นมาคุณจอมมารดากลิ่นท่านก็แสดงความเมตตาปรานีอุปการะข้าพเจ้าเหมือนเช่นเป็นบุตรของท่าน ฝ่ายข้าพเจ้าก็ปฏิบัติบูชาท่านมาเหมือนเช่นเป็นมารดา"
เจ้าจอมมารดากลิ่นถึงแก่อสัญกรรมเมื่อวันที่ 14 พฤศจิกายน พ.ศ. 2468 ในรัชสมัยของพระบาทสมเด็จพระมงกุฎเกล้าเจ้าอยู่หัว รัชกาลที่ 6 สิริอายุ 91 ปีพระราชทานเพลิงศพ ณ เมรุวัดเทพศิรินทราวาส วันที่ 2 พฤษภาคม พ.ศ. 2469
ความสนใจ

เจ้าจอมมารดากลิ่น ปรากฏอยู่ในงานเขียนของแอนนา ลีโอโนเวนส์ ครูสอนภาษาอังกฤษในราชสำนักสยาม โดยงานเขียนของลีโอโนเวนส์ได้ให้มุมมองในตัวของเจ้าจอมมารดากลิ่นที่แตกต่างออกไปจากเจ้าจอมท่านอื่น เป็นต้นว่า มีความสนใจการเรียนภาษาอังกฤษกับแหม่มแอนนามาก นางลีโอโนเวนส์ได้บันทึกเรื่องราวเกี่ยวกับการเรียนภาษาอังกฤษของเจ้าจอมมารดากลิ่นว่า "...เจ้าจอมมารดาซ่อนกลิ่นเป็นศิษย์ที่มีความขยันหมั่นเพียรและมาเรียนเสมอมิได้ขาด ผิดกับผู้หญิงอื่น ๆ ที่เรียนบ้างหยุดบ้าง..."  กล่าวกันว่านางลีโอโนเวนส์ได้ให้หนังสือ Uncle Tom’s Cabin (หรือ กระท่อมน้อยของลุงทอม) สำหรับอ่านเป็นการบ้าน แต่ด้วยวิริยะอุตสาหะ เจ้าจอมมารดากลิ่นก็สามารถแปลเรื่องดังกล่าวได้อย่างแตกฉาน (ซึ่งอาจจะได้รับการแปลเป็นภาษาไทยหรือมอญก็เป็นได้)  นางลีโอโนเวนส์ได้กล่าวไว้ว่า "เวลาพูดถึงบุคคลในเรื่องนี้ [กระท่อมน้อยของลุงทอม] เธอจะเอ่ยราวกับว่าเป็นผู้คุ้นเคยของเธอมานานปีแล้วฉะนั้น"
และอิทธิพลจากนวนิยายดังกล่าว ราวปี พ.ศ. 2410 เจ้าจอมมารดากลิ่นก็ทำการปลดปล่อยทาสให้เป็นอิสระดั่งมิสซิสฮาเรียต ส่วนทาสที่ยังขอรับใช้นั้น ท่านก็ให้เงินเดือนเดือนละ 4 บาท รวมทั้งเสื้อผ้าและอาหารด้วย เจ้าจอมมารดาซ่อนกลิ่นจึงเป็นบุคคลแรก ๆ ในสยามที่เลิกทาสก่อนมีกฎหมายอย่างเป็นทางการนานหลายปี เจ้าจอมมารดาซ่อนกลิ่นกล่าวต่อแอนนาด้วยน้ำเสียงกังวานในงานเลี้ยง ปีสุดท้ายก่อนที่แอนนาจะเดินทางออกจากสยาม ว่า “ฉันอยากเป็นคนดีเหมือนแฮเรียต บีเชอร์ สโตว์ ฉันจะไม่ซื้อขายทาสอีกต่อไป แต่จะปล่อยให้เขาเป็นอิสระตลอดไป ฉะนั้นนับแต่บัดนี้เป็นต้นไป ฉันไม่มีทาสอีกแล้ว แต่จะจ้างคนรับใช้และให้อิสระแก่ทุกคนที่รับใช้ฉัน ใครจะอยู่กับฉันหรือจะไปไหนก็ได้ ถ้าจะกลับบ้านฉันก็ดีใจด้วย นี่คือสัญญาปลดปล่อยทาสที่ฉันจะให้ทุกคนไป ทุกคนเป็นอิสระแล้ว ถ้าใครจะยังอยู่ต่อไป ฉันก็ยินดีรับและจะให้เงินเดือน ๆ ละสี่บาทพร้อมทั้งเสื้อผ้าและอาหาร”
ในส่วนความศรัทธามั่นคงในพระบวรพุทธศาสนาของเจ้าจอมมารดาซ่อนกลิ่นนั้น นอกจากปฏิบัติตนเป็นพุทธศาสนิกชนอย่างเคร่งครัดแล้ว ยังมีจิตศรัทธาสละทรัพย์ส่วนตัวสร้างพระอารามขึ้นที่ตำบลทับยาว อำเภอลาดกระบัง ซึ่งเป็นถิ่นที่มีชาวรามัญตั้งบ้านเรือนอาศัยอยู่มากชื่อว่า วัดสุทธาโภชน์ ท่านอุปถัมภ์วัดชนะสงครามราชวรมหาวิหาร กรุงเทพมหานคร วัดคงคาราม จังหวัดราชบุรี โดยได้สร้างหอรับพระ หอสวดมนต์ รวมถึงได้ร่วมกับพระครูรามัญญาธิบดี เจ้าอาวาสวัดคงคาราม บูรณะวัดเกาะ จังหวัดราชบุรี ท่านได้ร่วมกับพระนิโครธาภิโยค เจ้าเมืองไทรโยค สร้างวัดดอนกระเบื้อง จังหวัดราชบุรี โดยท่านเคยมาประทับดูการก่อสร้างวัดโดยการนั่งเกวียนมาจากวัดคงคาราม
เครื่องราชอิสริยาภรณ์

เครื่องราชอิสริยาภรณ์ ชั้น ทุติยจุลจอมเกล้าวิเศษฝ่ายใน (ท.จ.ว.)
เหรียญรัตนาภรณ์ รัชกาลที่ 4 ชั้นที่ 3 (ม.ป.ร.3)
เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
อนุสาวรีย์เจ้าจอมมารดากลิ่น

อนุสารีย์เจ้าจอมมารดากลิ่น ตั้งอยู่ภายใต้ซุ้มบุษบกหน้าโบสถ์วัดสุทธาโภชน์ เป็นรูปหินอ่อนกว้าง 36.5 เซนติเมตร สูง 64.5 เซนติเมตร ในชุดแต่งกายประดับเครื่องราชอิสริยาภรณ์
พรรคอิสระ (พ.ศ. 2499)

ระวังสับสนกับ พรรคอิสระ (พ.ศ. 2512)
| พรรคอิสระ  |
| --- | --- |
หัวหน้า: เกตุ วงศ์กาไสย
เลขาธิการ: เรืองยศ ทองโรจน์
ก่อตั้ง: 19 ธันวาคม พ.ศ. 2499
ถูกยุบ: 20 ตุลาคม พ.ศ. 2501 (1 ปี 305 วัน)
ที่ทำการ: 1157 ถนนวรบุตร ตำบลตลาด อำเภอเมืองมหาสารคาม จังหวัดมหาสารคาม
สภาผู้แทนราษฎร: 1 / 160
การเมืองไทย    รายชื่อพรรคการเมือง การเลือกตั้ง
พรรคอิสระ (พ.ศ. 2499) พรรคการเมืองขนาดเล็กของไทยในอดีตที่ได้จดทะเบียนก่อตั้งตาม พระราชบัญญัติพรรคการเมือง พ.ศ. 2498 ต่อ พระยาราชภักดี ปลัดกระทรวงมหาดไทย ในฐานะนายทะเบียนพรรคการเมืองเป็นลำดับที่ 10/2499 เมื่อวันที่ 19 ธันวาคม พ.ศ. 2499 มีเกตุ วงศ์กาไสย เป็นหัวหน้าพรรค และเรืองยศ ทองโรจน์ เป็นเลขาธิการพรรค  ซึ่งที่ทำการพรรคตั้งอยู่ที่ จังหวัดมหาสารคาม
ในการเลือกตั้งเมื่อวันที่ 26 กุมภาพันธ์ พ.ศ. 2500 ทางพรรคอิสระได้ ส.ส.เข้าสภาทั้งสิ้น 2 คนโดยทั้ง 2 คนเป็น ส.ส. ที่มาจาก จังหวัดมหาสารคาม คือ นายเกียรติ นาคะพงษ์ และนายเรืองยศ ทองโรจน์
ต่อมาในการเลือกตั้งเมื่อวันที่ 15 ธันวาคม พ.ศ. 2500 พรรคอิสระได้ ส.ส. เข้าสภาเพียง 1 คนคือ นายเกตุ วงศ์กาไสย หัวหน้าพรรค
พรรคอิสระได้ถูกยุบตามคำสั่ง คณะปฏิวัติในการรัฐประหารในประเทศไทย พ.ศ. 2501 ที่มี จอมพลสฤษดิ์ ธนะรัชต์ เป็นหัวหน้าคณะเมื่อคืนวันจันทร์ที่ 20 ตุลาคม พ.ศ. 2501
โลโมกราฟี

กล้อง LOMO LC-A ปี 1988
ภาพถ่ายโลโมของปราสาทวากายามะ
โลโมกราฟี (อังกฤษ: Lomography) เป็นเครื่องหมายการค้าของ Lomographische AG ประเทศออสเตรีย สำหรับผลิตภัณฑ์และบริการเกี่ยวกับการถ่ายภาพ. โดยได้ซื้อสิทธิ์การใช้ชื่อมาจากโลโม (LOMO PLC) ซึ่งเป็นบริษัทผลิตเลนส์ของรัสเซีย. กล้อง 35 มม. LOMO LC-A ถูกโปรโมตโดยผู้ที่ชื่นชอบในงานแสดงภาพต่าง ๆ ทั่วโลก
สถานีโทรทัศน์บีบีซีเคยได้นำมาทำเป็นภาพยนตร์สารคดี “Lomo Documentary”
ประวัติ

เดิมทีกล้องโลโม่ออกแบบมาเพื่อใช้ในหน่วยงานสายลับของกองทัพรัสเซีย โดย LOMO ย่อมาจาก Leningrad Optical-Machanical Organization ซึ่งเป็นหน่วยงานที่ทำหน้าที่ผลิตเลนส์เพื่อใช้ในโครงการอวกาศของกิจการกองทัพและผลิตเลนส์ที่ใช้ในกล้องโทรทัศน์ จนกระทั่งในปี พ.ศ. 2526 รัฐมนตรีว่าการกระทรวงความมั่นคงและอุตสาหกรรมของสหภาพโซเวียตในขณะนั้น มีคำสั่งให้หน่วยงาน LOMO ผลิตกล้องเลียนแบบกล้องคอมแพคท์ของญี่ปุ่นขึ้นมาให้เร็วที่สุด ถูกที่สุดและมากที่สุด เพื่อแจกจ่ายให้พลเมืองรัสเซียทุกคนได้รู้จักการถ่ายรูป โดยมีคำขวัญว่า "คอมมิวนิสต์อันทรงเกียรติทุกคนควรมีกล้อง Lomo Kompakt Automat LC-A เป็นของตัวเอง" โดยผู้ผลิตกล้อง Lomo Kompakt Automat LC-A  คือ Michail Aronowitsch Radionov อดีตหน่วยตำรวจลับของสหภาพโซเวียต
ต่อมาเมื่อในปี พ.ศ. 2534 Matthias Fiegl และ Wolfgang Stranzinger หนึ่งในผู้บริหารบริษัท Lomographische AG เดินทางไปท่องเที่ยวที่เมืองปราก สาธารณรัฐเช็ก แต่ลืมนำกล้องถ่ายรูปไปด้วย จึงไปซื้อและได้รู้จักกับกล้อง Lomo Kompakt Automat โดยบังเอิญ และหลังจากได้ถ่ายและล้างรูปจากร้านล้างรูปธรรมดาในซุเปอร์มาร์เก็ต ผลออกมา พบว่าภาพถ่ายมีสีสันจัดจ้านดูผิดเพี้ยน แต่มีความสวยงามจนทำให้พวกเขาได้หลงใหลกับภาพที่ปรากฏขึ้น และในปี 2535 Fiegl และเพื่อนได้จัดตั้งบริษัท Lomographische AG ที่กรุงเวียนนา ประเทศออสเตรีย หลังจากนั้นไม่นานกระแสความนิยมในโลโม่กระจายไปทั่วโลก ภายใต้แนวความคิดว่า "Lomography is an analog lifestyle product"
เอกลักษณ์

โลโมกราฟีเน้นการถ่ายภาพจากระดับเอว การใช้สีจัดเกิน สิ่งปนเปื้อนบนเลนส์ และจุดตำหนิอย่างจงใจ เพื่อสร้างความรู้สึกเป็นศิลปะ เป็นนามธรรม เหล่านี้เป็นสิ่งที่นักถ่ายภาพโลโมกราฟีนิยมชมชอบ. ด้วยขนาดที่เล็ก ทำให้กล้องโลโมเป็นที่นิยมสำหรับการพกพา และใช้บันทึกภาพในชีวิตประจำวัน. นอกจากนี้ ความสามารถในการถ่ายในที่ ๆ มีแสงน้อยได้ ทำให้มันเป็นที่นิยมสำหรับการภาพทีเผลอ (แคนดิด)  การรายงานด้วยภาพ และภาพเหตุการณ์จริง (photo vérité, คำว่า vérité เป็นภาษาฝรั่งเศสแปลว่า ความจริง)
คุณสมบัติของโลโมแต่ละรุ่นมีเอกลักษณ์แตกต่างกัน เช่น Holka และ Diana เป็นกล้อง Medium Format, Actionsampler และ Supersampler สร้างภาพได้หลายเฟรมหลายแอคชั่นในการกดชัตเตอร์ครั้งเดียว, Pop- 9 จะให้ภาพซ้ำแบบ Pop Art, Colorsplash มีแฟลชที่เปลี่ยนสีได้, Fisheye ลักษณะภาพจะดูนูน ขอบรูปวงกลม ดีไซน์กล้องที่ดูกึ่งๆ คลาสสิก, LC-A+ มีการ Recite ในเชิงประวัติศาสตร์ในฐานะที่เป็นกล้องโลโม่รุ่นแรกตั้งแต่สมัยสายลับรัสเซีย
คติของโลโมกราฟีคือ "ไม่ต้องคิด ถ่ายไปเลย" ("don't think, just shoot")
กฎ 10 ข้อ ของโลโมกราฟี
พกกล้องโลโมของคุณไปทุกที่
ใช้มันตอนไหนก็ได้ - ทั้งกลางวันและกลางคืน
โลโมกราฟีไม่ใช่สิ่งสอดแทรก, แต่เป็นส่วนหนึ่งของชีวิตคุณ
ถ่ายจากเอว
เข้าใกล้วัตถุที่คุณต้องการความโลโม ให้ใกล้ที่สุดเท่าที่จะทำได้
ไม่ต้องคิด
ทำให้เร็ว
คุณไม่จำเป็นต้องรู้ล่วงหน้าว่าคุณจะถ่ายได้อะไรในฟิล์ม
และคุณก็ไม่จำเป็นต้องรู้หลังจากถ่าย เช่นกัน
ไม่ต้องห่วงเรื่องกฎหรอก
สังคมโลโม

แบรนด์โลโมค่อย ๆ เจริญเติบโต จนมีสังคมทางเว็บไซต์  ด้วยอาศัยสมรรถนะของเทคโนโลยี 2.0 ที่ผู้ใช้สามารถทำให้ฐานชุมชนของแบรนด์เติบโตขึ้นได้ด้วยตัวเอง ที่สามารถให้อับโหลดภาพฟรี การโพสต์ข้อเขียน ยังมีการใช้กลยุทธ์การบริหารงานผ่านเครือข่ายตั้งแต่ระดับโลกผ่านเว็บไซต์ lomography.com และในระดับภูมิภาคเอเชียกับ lomographyasia.com ซึ่งมีสำนักงานใหญ่อยู่ในฮ่องกง ขณะเดียวกันยังมีการทำตลาดแบบโลคอล ตามหัวเมืองหลักๆ ของโลกกว่า 70 แห่ง ซึ่งแต่ละประเทศในระดับท้องถิ่นมีการจัด ประกวดภาพถ่าย การทำ Workshop การจัดLomo trip การให้บริการหลังการขาย หรือหากเดินทางไปต่างประเทศ ผู้ถือสัญชาติ Lomographer สามารถใช้กล้องเป็นวีซ่า เพื่อเข้าไปขอคำปรึกษาในด้านต่างๆ ได้ เช่น การหาร้านอัดภาพในประเทศนั้นๆ ปัญหาในการใช้กล้อง เป็นต้น นอกจากนี้ยังมีการชุมนุมของสาวกโลโม่ทั่วโลกที่ใหญ่ที่สุด ในงาน Lomo World Congress ซึ่งล่าสุดจัดขึ้นที่ลอนดอน
ส่วนในประเทศไทยมีการก่อตั้งสมาคม Lomography ประเทศไทย ซึ่งเคยมีการจัดงานร่วมกับ“ไทเกอร์เบียร์” นำไปใช้ในการจัดงาน “Tiger Translate” กิจกรรมใหญ่ ดนตรี ศิลปะ กับคนกลุ่มนี้โดยเฉพาะ
ดูเพิ่ม

กล้องของเล่น
แหล่งข้อมูลอื่น

Lomographic Society
LOMO PLC
Lomography News Source เก็บถาวร 2013-03-05 ที่ เวย์แบ็กแมชชีน
Why I don't like LOMOgraphy
กลุ่มผู้ใช้
Lomo Thai เก็บถาวร 2009-05-31 ที่ เวย์แบ็กแมชชีน - Thailand Lomographic Society ชมรมโลโมประเทศไทย
We love snap เก็บถาวร 2009-03-08 ที่ เวย์แบ็กแมชชีน - กลุ่มผู้รักการถ่ายภาพโลโมและการสแนป
กลุ่มกล้องโลโมและกล้องของเล่น pantip.com
ห้อง Lomo เก็บถาวร 2007-02-27 ที่ เวย์แบ็กแมชชีน เว็บตากล้อง
Pixnice.com LOMOGraphy
จังหวัดพัทลุงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดพัทลุง พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยจังหวัดพัทลุงทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดพัทลุง> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดพัทลุง> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดพัทลุง> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดพัทลุง> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดพัทลุง> % | ผลการเลือกตั้งสมาชิกสภาผู้แทนราษฎร เขต 1 จังหวัดพัทลุง> ± |
| --- | --- | --- | --- | --- | --- |
|  | ประชาชน (พ.ศ. 2531)   | โอภาส รองเงิน (6)* | 63,673 |  |  |
|  | ชาติไทย  | เจริญ ภักดีวานิช (21) | 54,092 |  |  |
|  | ประชาชน (พ.ศ. 2531)   | สานันท์ สุพรรณชนะบุรี (5) | 52,044 |  |  |
|  | ชาติไทย  | วีระพันธ์ ไตรสุวรรณ (20) | 34,757 |  |  |
|  | ประชาธิปัตย์   | นรินทร์ เดชนรดิลก (7) | 27,148 |  |  |
|  | กิจสังคม  | ไสว ณ พัทลุง (1) | 19,265 |  |  |
|  | ชาติไทย  | กลิ่น บุญฤทธิ์ (19) | 19,054 |  |  |
|  | กิจสังคม  | สนั่น สันติยา (2) | 18,905 |  |  |
|  | กิจประชาคม   | เหิม อักษรพิมพ์ (12) | 15,639 |  |  |
|  | ประชาธิปัตย์   | ธนวัฒน์ บุรีภักดี (9) | 13,215 |  |  |
|  | ประชาธิปัตย์   | สมคิด นวลเปียน (8) | 9,751 |  |  |
|  | กิจประชาคม   | ธีรศักดิ์ อัครบวร (10)✔ | 7,435 |  |  |
|  | ก้าวหน้า (พ.ศ. 2526)   | วิศิษฏ์ ประทุมสุวรรณ (22) | 7,375 |  |  |
|  | กิจสังคม  | มงคล ธีระกุล (3) | 6,128 |  |  |
|  | พลังธรรม  | สมนึก เออแสง (14) | 5,598 |  |  |
|  | พลังธรรม  | ถวิล บุญเรืองขาว (13) | 4,249 |  |  |
|  | พลังธรรม  | อนุรักษ์ พูลหนู (15) | 3,369 |  |  |
|  | กิจประชาคม   | ไพโชค สืบขจร (11) | 2,780 |  |  |
|  | เสรีนิยม (ประเทศไทย พ.ศ. 2525)   | พิมพ์ผกา ติณสูลานนท์ (27) | 2,438 |  |  |
|  | พลังสังคมประชาธิปไตย   | เสรี ศิรินุพงศ์ (18) | 1,525 |  |  |
|  | พลังสังคมประชาธิปไตย   | ประเสริฐ ทองเงิน (17) | 586 |  |  |
|  | ก้าวหน้า (พ.ศ. 2526)   | นิตยา วัฒนวินิน (23) | 508 |  |  |
|  | พลังสังคมประชาธิปไตย   | สาคร หนูหวาน (16) | 438 |  |  |
|  | เสรีนิยม (ประเทศไทย พ.ศ. 2525)   | โสภณ ศรีสวัสดิ์ (26) | 261 |  |  |
|  | ก้าวหน้า (พ.ศ. 2526)   | สมพงษ์ ประทีปแก้ว (24) | 238 |  |  |
|  | เสรีนิยม (ประเทศไทย พ.ศ. 2525)   | ไชยยันต์ ลิ้วสกุล (25) | 206 |  |  |
|  | ประชาชน (พ.ศ. 2531)   | วีระ มุสิกพงศ์ (4)*† | – |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ประชาชน (พ.ศ. 2531)   ได้ที่นั่งจาก ประชาธิปัตย์  
: ชาติไทย  ได้ที่นั่งจาก ประชาธิปัตย์  
: ประชาชน (พ.ศ. 2531)   ได้ที่นั่งจาก ประชาธิปัตย์
ดูเพิ่ม

จังหวัดพัทลุงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
จังหวัดพัทลุงในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
พรรคประชาราษฎร์ (พ.ศ. 2501)

| พรรคประชาราษฎร์  |
| --- | --- |
หัวหน้า: เฉลิม พงษ์สวัสดิ์
เลขาธิการ: จรัล กมลเพ็ชร์
ก่อตั้ง: 5 กรกฎาคม พ.ศ. 2501
ถูกยุบ: 20 ตุลาคม พ.ศ. 2501 (0 ปี 107 วัน)
การเมืองไทย    รายชื่อพรรคการเมือง การเลือกตั้ง
พรรคประชาราษฎร์ พรรคการเมืองที่ได้จด
ทะเบียนตาม พ.ร.บ.พรรคการเมือง พ.ศ. 2498 โดยได้จดทะเบียนเมื่อวันที่ 5 กรกฎาคม 2501 เป็นลำดับที่ 1/2501 มีเฉลิม พงษ์สวัสดิ์ เป็นหัวหน้าพรรค และจรัล กมลเพ็ชร์ เป็นเลขาธิการพรรค ซึ่งเป็นการจัดตั้งขึ้นหลังการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยเป็นการรวมกลุ่มกันของอดีตสมาชิกพรรคเสรีมนังคศิลา เพื่อทำการเปิดอภิปรายไม่ไว้วางใจรัฐบาลถนอม กิตติขจร ร่วมกับพรรคประชาธิปัตย์
พรรคประชาราษฎร์ ถูกยกเลิกโดยคำสั่งของคณะปฏิวัติฉบับที่ 8 ลงวันที่ 21 ตุลาคม พ.ศ. 2501
พรรคไทยภักดี

| พรรคไทยภักดี  |
| --- | --- |

ประธาน: วรงค์ เดชกิจวิกรม
หัวหน้า: กรรญดา ณ หนองคาย
รองหัวหน้า: สานนท์ บุญมี ไชยยุทธ ศรีเปารยะ
เลขาธิการ: ทศพล พรหมเกตุ
รองเลขาธิการ: ภูดิส กลิ่นวิชิต พรรษา อ่อนหวาน ธนัฐ จันทร์มาลา อนันต์ สาครเจริญ เปมิกา หงส์อาจ
เหรัญญิก: จักรพงศ์ ฉัตรพศิน
นายทะเบียนสมาชิก: ขจรรัฐ ฉัตรพศิน
โฆษก: ธนเดช ตุลยลักษณะ
รองโฆษก: ทศ ตาลชัย
กรรมการบริหาร: กล้ารบ สิงหกมลศึก สุวรรณี ว่องชล
ผู้อำนวยการ: ปฏิยุทธ ทองประจง
คำขวัญ: ไทยภักดี ภักดีประชา ศรัทธาสถาบัน
ก่อตั้ง: 24 สิงหาคม 2021; 3 ปีก่อน (2021-08-24)
ที่ทำการ: 206 ถนนประชาราษฎร์ ตำบลตลาดขวัญ อำเภอเมืองนนทบุรี จังหวัดนนทบุรี 11000
สมาชิกภาพ  (ปี 2565): 13,301 คน
อุดมการณ์: กษัตริย์นิยม อนุรักษนิยม ชาตินิยม
จุดยืน: ขวาจัด
สี:   สีเขียว
เพลง: ไทยภักดีทำดีให้พ่อ
เว็บไซต์
thaipakdee.org
การเมืองไทย   รายชื่อพรรคการเมือง การเลือกตั้ง
พรรคไทยภักดี (อังกฤษ: Thai Pakdee Party, อักษรย่อ: ทภด., TPD) เป็นพรรคการเมืองสายกษัตริย์นิยมของไทย ก่อตั้งขึ้นในปี พ.ศ. 2564 โดยวรงค์ เดชกิจวิกรม อดีตแพทย์ และอดีตสมาชิกสภาผู้แทนราษฎรจังหวัดพิษณุโลก สังกัดพรรคประชาธิปัตย์ แกนนำกลุ่มไทยภักดี ได้มีการรวบรวมเครือข่ายประชาชนผู้จงรักภักดีต่อสถาบันพระมหากษัตริย์ และระบอบประชาธิปไตยอันมีพระมหากษัตริย์ทรงเป็นประมุข
ต่อมาในวันอาทิตย์ที่ 26 มิถุนายน พ.ศ. 2565 พรรคไทยภักดีได้จัดการประชุมใหญ่สามัญประจำปี ครั้งที่ 2/2565 ที่โรงเรียนเตรียมอุดมศึกษาสุวินทวงศ์ เพื่อเลือกตั้งคณะกรรมการบริหารพรรคเพิ่มเติม ซึ่งที่ประชุมมีมติเลือกเทพราช รังสิต พระนัดดาของพระเจ้าวรวงศ์เธอ พระองค์เจ้าวิภาวดีรังสิต และวรชาติ จินตประทีปโกวิท เป็นคณะกรรมการบริหารพรรค จากนั้นในวันเสาร์ที่ 5 สิงหาคม 2565 พรรคไทยภักดีได้จัดการประชุมใหญ่เพื่อเลือกตั้งคณะกรรมการบริหารพรรคชุดใหม่หลังนายแพทย์วรงค์ได้ลาออกจากตำแหน่งหัวหน้าพรรค ซึ่งที่ประชุมมีมติเลือก ดร. อิสราพร นรินทร์ และ ธนุ สุขบำเพิง เป็นหัวหน้าพรรคและเลขาธิการพรรคคนใหม่พร้อมกับเปลี่ยนแปลงสีของพรรคเป็นสีเขียว และเดินหน้าสถาปนาระบอบราชาธิปไตยตามรัฐธรรมนูญ
การเลือกตั้ง

ดูเพิ่ม: การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565
พรรคไทยภักดี ส่งสมาชิกของพรรคลงสมัครรับเลือกตั้งครั้งแรกเมื่อวันที่ 30 มกราคม พ.ศ. 2565 ในการเลือกตั้งซ่อมกรุงเทพมหานครเขต 9 พรรคไทยภักดีได้ส่งพันธ์เทพ ฉัตรนะรัชต์ ลงรับเลือกตั้ง โดยได้คะแนนทั้งหมด 5,987 คะแนน เป็นอันดับที่ 5 ของเขต
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ได้ลงสมัครรับเลือกตั้ง แต่ไม่ได้รับเลือกเข้าสภาผู้แทนราษฎรในครั้งนี้
บุคลากร > รายชื่อหัวหน้าพรรค

| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | ชื่อ | เริ่มวาระ | สิ้นสุดวาระ |
| 1 |  | วรงค์ เดชกิจวิกรม | 24 สิงหาคม พ.ศ. 2564 | 5 สิงหาคม พ.ศ. 2566 |
| 2 |  | อิสราพร นรินทร์ | 5 สิงหาคม พ.ศ. 2566 | ปัจจุบัน |
บุคลากร > รายชื่อเลขาธิการพรรค

| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | ชื่อ | เริ่มวาระ | สิ้นสุดวาระ |
| 1 |  | วิชัย ล้ำสุทธิ | 24 สิงหาคม พ.ศ. 2564 | 18 ตุลาคม พ.ศ. 2564 |
| 2 |  | พลตำรวจโท ชาญเทพ เสสะเวช | 2 มกราคม พ.ศ. 2565 | 5 สิงหาคม พ.ศ. 2566 |
| 3 |  | ธนุ สุขบำเพิง | 5 สิงหาคม พ.ศ. 2566 | ปัจจุบัน |
แหล่งข้อมูลอื่น

พรรคไทยภักดี ที่เฟซบุ๊ก
พรรคไทยภักดี ที่เอกซ์ (ทวิตเตอร์)
พรรคไทยภักดี ที่ยูทูบ
จังหวัดพัทลุงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดพัทลุง พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยจังหวัดพัทลุงทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดพัทลุง> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดพัทลุง> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดพัทลุง> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดพัทลุง> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดพัทลุง> % | ผลการเลือกตั้งสมาชิกสภาผู้แทนราษฎร เขต 1 จังหวัดพัทลุง> ± |
| --- | --- | --- | --- | --- | --- |
|  | อธิปัตย์   | อ่ำ รองเงิน (5)* | 35,409 |  |  |
|  | ประชาธิปไตย (พ.ศ. 2517)   | เจริญ หนูสง (10) | 15,182 |  |  |
|  | สังคมนิยมแห่งประเทศไทย   | ไรน่าน อรุณรังษี (14) | 14,491 |  |  |
|  | ไท (พ.ศ. 2517)   | เปลื้อง คชภักดี (7)✔ | 10,089 |  |  |
|  | กิจสังคม  | สมปอง แกล้วทนงค์ (9) | 9,944 |  |  |
|  | ประชาธิปไตย (พ.ศ. 2517)   | พร้อม บุญฤทธิ์ (11) | 9,142 |  |  |
|  | ประชาธิปัตย์   | อาทิตย์ สุภาไชยกิจ (2)* | 8,546 |  |  |
|  | กิจสังคม  | สว่าง พรเรืองวงศ์ (8) | 8,488 |  |  |
|  | สังคมนิยมแห่งประเทศไทย   | พันตำรวจโท คลาด ขุทรานนท์ (1)✔ | 8,031 |  |  |
|  | พลังใหม่   | สุภัทร ชุมช่วย (4) | 7,705 |  |  |
|  | ประชาธิปัตย์   | สมนึก สังข์แก้ว (13) | 7,323 |  |  |
|  | พลังใหม่   | กวีศักดิ์ อ่อนเรือง (3) | 6,276 |  |  |
|  | ชาติไทย  | บรรจง แขกเพ็ง (6) | 3,368 |  |  |
|  | ธรรมสังคม   | นิทัศน์ ชูช่วย (15) | 2,358 |  |  |
|  | ธรรมสังคม   | สุธรรม สวัสดี (17) | 2,180 |  |  |
|  | ประชาธิปไตย (พ.ศ. 2517)   | เฉลียว สงกลิ่น (12) | 617 |  |  |
|  | ฟื้นฟูชาติไทย   | สุเทพ มะลิแก้ว (16) | 384 |  |  |
|  | สันติภาพ | เขียน ทองจูด (18) | 240 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: อธิปัตย์   ได้ที่นั่งจาก ไม่สังกัดพรรค  
: ประชาธิปไตย (พ.ศ. 2517)   ได้ที่นั่งจาก แนวประชาธิปไตย
ดูเพิ่ม

จังหวัดพัทลุงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
จังหวัดพัทลุงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
โอทนีเอล

ผู้วินิจฉัยคนแรกของอิสราเอล
| โอทนีเอล |
| --- | --- |
โอทนีเอลจากโปรมป์ตูอาริอูงอีโกนูงอีงซิงนิออรูง
อาชีพ: ผู้วินิจฉัยคนแรกของอิสราเอล
ผู้ดำรงตำแหน่งก่อน: โยชูวา
ผู้สืบตำแหน่ง: เอฮูด
โอทนีเอล (อังกฤษ: Othniel; /ˈɒθniəl/; ฮีบรู: עָתְנִיאֵל בֶּן קְנַז, ʿOṯnīʾēl ben Qenaz) เป็นผู้วินิจฉัยคนแรกในหนังสือผู้วินิจฉัย ศัพทมูลของชื่อโอทนีเอลไม่แน่ชัด แต่อาจหมายถึง "พระเจ้า/พระองค์ทรงเป็นกำลังของเรา" หรือ "พระเจ้าทรงช่วยเรา"